Critane desane Jaya Sentika iku lagi nganaake pilihan Lurah, yen saiki diarani Pilkades. Sing maju jagone ana telu, yaiku Badrun juragan beras oleh gambar tela. Sing nomer loro, Mustapa guru SD sing biyen tau dadi ketua karang taruna, gambare pari. Dene jago sing pungkasan yaiku Ngadirun, wong tani utun sing sawahe ambane ora mekakat, gambare klapa. Kaya adat sing uwis-wis menawa ana pilihan lurah kaya ngene iki mesthi padha botoh-botohan. Jaya Sentika iku botohe Badrun, si juragan beras. Dheweke sing kejatah muter-muter mlebu metu omahe warga desa kono, karo ngglembuk warga supaya gelem nyoblos gambar tela, gambare Badrun. Mesthi bae ora mung ngglembuk thok, ning ya uwur lan sembur. Tegese, ‘amplopan’ uga dibagi.